Gandia continua amb la promoció a fires i esdeveniments turístics
15 juny 2023

## Gandia continua amb la promoció a fires i esdeveniments turístics15 juny 2023Última actualització: 15 juny 2023

![](../gestion/img/d4735e3a265e16eee03f59718b9b5d03019c07d8b6c51f90da3a666eec13ab35.jpeg)  
  

Gandia va estar present a TurExpo Galicia 2023, el principal certamen turístic de la comunitat autònoma de Galícia, que se celebra del 8 a l'11 de juny a Silleda (Pontevedra), com a coexpositor juntament amb altres municipis i sota el paraigua de Turisme Comunitat Valenciana, en un espai expositiu d'aproximadament cent metres quadrats.  
  
La fira es va celebrar al Saló Turístic de Galícia i va constituir un gran aparador i un espai immillorable perquè tant municipis com empreses realitzaren col·laboracions, establiren contactes, promocionaren la seua marca i en reforçaren el posicionament.  
A més, el certamen va celebrar també una trobada de bloguers, que va reunir un bon nombre d'especialistes digitals del sector, amb l'objectiu de conéixer noves destinacions, propostes i productes turístics, a més d'un workshop amb agències de viatges.  
En aquesta edició el públic va poder tornar a gaudir d'un espai de showcooking en directe on es va mostrar la gastronomia típica de la província, amb degustacions per al públic visitant.  
  
Amb aquesta iniciativa es potencia el flux turístic gallec cap a la nostra província, ja que Galícia compta amb connexions aèries directes a l'aeroport de Manises.  
  
D'altra banda, Gandia també va ser present al workshop organitzat per Turisme Comunitat Valenciana a Barcelona on es va comptar amb la presència de 100 agents de viatges de la zona.  
Aquest workshop va disposar de un punt d'informació turística sobre la nostra destinació. També es va realitzar un showcooking de Fideuà de Gandia per part de José Manuel Navarro, xef del restaurant Casa Jose.

[Twittear](https://twitter.com/share)